Conduttività tèrmica

In fisica, la **conduttività tèrmica**, a l’è una grandèzza che la misura l'attitùdin d’ona sostanza a trasmètt el calór per mèzz de la conduzion tèrmica, qualora che i contribuzión al trasferimént del calór per convezión e per irradiazión sién trascuràbil. La conduttività tèrmica la dipend de la natura del materiál, ma minga de la soa forma, e la liga la densità de corrént tèrmica cont el gradient de temperadura che l'è responsàbil del trasferimént del calór. 

La dipénd donca de la temperadura;  per on quàj materiál la va su insèma a la temperadura, inveci per di àlter la va giò, e la pò dipénd de àlter fattór fisich compàgn de la porosità, che la blòcca i fonóni responsàbil de la conduttività tèrmica, de l'induzion magnetica e anca de la pressión iin del caso di sostánz gazos

L’è de vèss nò sconfonduda con la diffusività tèrmica \alpha, che l’è inveci el rappórt infra la conduttività termica e ‘l prodòtt infra la densità e ‘l calór specìfich de la sostanza tòlta in esàmm, esprèssa in del Sistèma Internazionàl in m2•s-1  (compàgn de tucc i diffusività) e la misura l'attitùdin d'ona sostanza de trasmètt, minga el calór, ma putòst 'na variazión de temperadura.

## Definizion
La conduttività tèrmica, de sòlit insegnada con *k<sub>T</sub>*, a l’è ‘n tensór del secónd órdin, che ‘l po’ vèss rappresentà ind on cèrt riferimént per mèzz d’ona matris quadrada, e l’è definida  de  la leg del Fourier: 

:  k_{ij} = - \mathbf q\otimes \nabla T^{-1} 

indoe:

* \mathbf q a l’è la densità de corrént tèrmica
* \nabla T l'è ‘l gradiént de temperatura.

In condizion stazionari, i du vettór hinn parallalél, donca la conduttività tèrmica l’è 'na  grandèzza scalár de sòlit insegnada con ***λ***, per dì che la conduttività tèrmica l’è ona costanta de proporzionalità che la var el rapòrt infra el fluss de calór, idèst la quantità de calór trasferida a l'unitàa de temp travèrs l’unitàa de superficie, e ‘l gradiént de temperadura. 

La conduttività tèrmica la pò vèss stimada in fonzión del varià de la temperadura ridòtta e de la pressión ridòtta per via grafica, cont el doperàa el *diagramma generalizzàa*.

## Unitàa de misura

In di unitàa de misura del Sistèma Internazionál, la conduttività tèrmica la ven misurada in W•m−1•K−1 (*[[watt]] per [[meter]]-[[kelvin]]*), degià che ‘l watt l'è l'unitàa de misura de la potenza, el meter l'unitàa de misura de la longhèzza e ‘l kelvin l'unitàa de misura de la temperadura. In del sistèma prategh di ingegnée, inveci, la ven ven misurada in kcal•h−1•m−1•°C−1 (*chilocalorij per [[Orea (temp)|ora]]-[[meter]]-grad [[Celsius]]*).

## Conduttività termica d’ona quàj sostanza
La conducibilità l'influiss sora la capacità d'on materiál de menà el calór o de fa el mestée de l’isolánt, per dì che tant l’è maggiór el valór de *λ* o de *k<sub>T</sub>*, tant men isolánt el materiál el sarà. Generalmént la conduttività tèrmica la va insèma a la conduttività elèttrica; per esempi i metàj gh’hànn di valór elevàa de tucc e dò. Ona granda eccezión l’è quèlla del diamánt, che ‘l gh’hà ona conduttività tèrmica elevada, ma ‘na scarsa conduttività elèttrica. 

## Riferiment


## Bibliografia

* 
* 
* 

## Vos correlad

* Conduzion tèrmica
* Coefficent convettiv
* Diffusività tèrmica

## Ligamm de foeura

* 
*  Conducibilità termica di alcuni sostanze (Hyperphysics, Georgia State University, USA)
*  Tavole di conducibilità termica (Kaye &#x26; Laby, National Physical Laboratory, UK)
* 
* ''Norma UNI 10351:1994''*  "Materiali da costruzione. Conduttività termica e permeabilità al vapore."*
* IUAV Venezia, "Materiali isolanti, nuove tendenze in architettura"  (PDF)